Komission asetus (EY) N:o 1467/1999, annettu 5 päivänä heinäkuuta 1999, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanialan kaupanpitotulojen menetystä korvaavan tasaustukijärjestelmän osalta annetun asetuksen (ETY) N:o 1858/93 muuttamisesta



Virallinen lehti nro L 170 , 06/07/1999 s. 0007 - 0009



KOMISSION ASETUS (EY) N:o 1467/1999, annettu 5 päivänä heinäkuuta 1999, neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanialan kaupanpitotulojen menetystä korvaavan tasaustukijärjestelmän osalta annetun asetuksen (ETY) N:o 1858/93 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 12 ja 14 artiklan, ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98(3) ja erityisesti sen 3 artiklan 2 kohdan, sekä katsoo, että 1) komission asetuksessa (ETY) N:o 1858/93(4), sellaisena kuin se on viimeksi muutettuna asetuksella (EY) N:o 1062/1999(5), säädetään banaanialan kaupanpitotulojen menetystä korvaavan tasaustukijärjestelmän soveltamista koskevista yksityiskohtaisista säännöistä, 2) keskimääräinen tuotantotulo määritetään muualla yhteisössä ensimmäisen purkusataman vaiheessa maksetun keskihinnan perusteella, kun tästä on vähennetty keskimääräiset kuljetuskustannukset ja fob-kustannukset; järjestelmästä saatu kokemus on osoittanut, että keskimääräiset kustannukset, jotka vähennetään tavarasta purkamattomana ensimmäisen purkusataman vaiheessa maksetusta banaanien keskihinnasta, ovat toistaiseksi säilyneet suhteellisen vakaina; näin ollen tämän vähennyksen muuttaminen kiinteämääräiseksi yksinkertaistaa merkittävästi järjestelmän hallintoa ja on lainsäädännössä vahvistettujen perusteiden mukaista; asetuksen (ETY) N:o 404/93 12 artiklassa määritellyillä tuotantoalueilla tuotettujen ja niillä kaupan pidettyjen banaanien keskimääräiset tuotantotulot on vahvistettava erikseen, ja niiden on perustuttava paikallisilla markkinoilla todettuihin myyntihintoihin, joista myös on vähennetty kyseisille markkinoille kuljettamisesta aiheutuneita kustannuksia vastaava kiinteä summa, 3) nämä summat on tarkistettava todettujen tosiasiallisten kustannusten, erityisesti kuljetuskustannusten, kehityksen perusteella, 4) kokemus on osoittanut, että olisi lykättävä määräaikoja, joiden kuluessa toimijoiden on esitettävä ennakkomaksuhakemukset jäsenvaltioiden toimivaltaisille viranomaisille, jotta kyseisillä toimijoilla olisi tarpeeksi aikaa laatia asiakirjat, 5) tasaustuen laskemisessa olisi perusteltua jaotella kaikki komissiolle toimitettavat banaanien kaupan pitämiseen liittyvät tiedot niiden tuotantoalueiden ulkopuolelle yhteisöön toimitettujen ja asetuksen (ETY) N:o 404/93 12 artiklassa määritellyllä tuotantoalueella markkinoille saatettujen määrien mukaan, 6) tuen määräytymisperusteen määritelmää olisi mukautettava ennakkojen maksamisen ja tuen jäännöksen maksamisen osalta, ja 7) järjestelmän hallinnon yksinkertaistamiseksi merkittävällä tavalla tämän asetuksen säännöksiä on sovellettava jo vuoden 1999 aikana; tiettyjen kustannusten, erityisesti kuljetuskustannusten ja markkinoille kuljettamisesta aiheutuvien kustannusten, huomioon ottaminen kiinteämääräisesti perustuu suoraan jäsenvaltioiden toimittamiin kyseisten tuotteiden kaupan pitämistä koskeviin tietoihin, ja 8) tässä asetuksessa säädetyt toimenpiteet ovat banaanin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1858/93 seuraavasti: 1. Korvataan 3 artikla seuraavasti: " 3 artikla 1. Asetuksen (ETY) N:o 404/93 12 artiklan 5 kohdassa tarkoitettu yhteisössä tuotettujen ja kaupan pidettyjen banaanien keskimääräinen tuotantotulo lasketaan pakkausvarastosta poissiirtovaihetta koskevana. 2. Asetuksen (ETY) N:o 404/93 12 artiklassa määritellyn tuotantoalueen ulkopuolella yhteisössä kaupan pidettyjen banaanien keskimääräinen tuotantotulo määritetään kultakin vuodelta tuotantoalueilla purkamattomasta tavarasta ensimmäisen purkusataman vaiheessa maksetun banaanien keskihinnan perusteella, kun tästä on vähennetty keskimääräisiä kuljetuskustannuksia vastaava kiinteä summa, jonka suuruus on 18,7 euroa 100 kilogrammalta nettopainoa, ja fob-kustannukset. Asetuksen (ETY) N:o 404/93 12 artiklassa määritellyllä tuotantoalueella tuotettujen ja kaupan pidettyjen banaanien keskimääräiset tuotantotulot määritetään paikallisilla markkinoilla todettujen myyntihintojen keskiarvon perusteella, kun näistä on vähennetty kyseisille markkinoille kuljettamisesta aiheutuneita kustannuksia vastaava kiinteä summa, jonka suuruus on 0,29 euroa 100 kilogramman nettopainolta. 3. Edellä 2 kohdassa tarkoitettuja kiinteitä summia tarkistetaan, jos kuljetus- tai fob-kustannukset taikka markkinoille kuljettamisesta aiheutuvat kustannukset muuttuvat merkittävästi." 2. Poistetaan 5 artiklan toinen kohta. 3. Muutetaan 7 artiklan 2 kohdan a alakohta seuraavasti: "a) ennakkohakemukset viimeistään 30 päivänä maaliskuuta, toukokuuta, heinäkuuta, syyskuuta ja marraskuuta hakemuskuukautta edeltäneiden kahden kuukauden aikana kaupan pidetyistä banaaneista." 4. Korvataan 7 artiklan 3 kohdan kolmas luetelmakohta seuraavasti: "- kyseisen ajanjakson aikana tuotettujen ja kaupan pidettyjen banaanien määrä. Tämä määrä jaotellaan 3 artiklan 2 kohdan ensimmäisessä alakohdassa ja kyseisen kohdan toisessa alakohdassa mainittuihin banaaneihin. Jäännöstä koskeva hakemus kattaa samaa jaottelua noudattaen kyseisen vuoden aikana kaupan pidetyn kokonaismäärän." 5. Korvataan 8 artikla seuraavasti: " 8 artikla 1. Jäsenvaltioiden on toimitettava komissiolle viipymättä jokaisen ennakoiden maksamiselle vahvistetun määräajan päätyttyä tiedot niistä kaupan pidetyistä määristä, joilta maksuhakemuksia on jätetty. Nämä määrät jaotellaan 7 artiklan 3 kohdan kolmannessa luetelmakohdassa tarkoitetulla tavalla. 2. Jäsenvaltioiden on toimitettava komissiolle 20 päivän kuluessa 7 artiklan 2 kohdan b alakohdassa tarkoitetun tuen jäännöstä koskevan hakemuksen määräajan päättymisestä kunkin kahden kuukauden jakson osalta: - 3 artiklan 2 kohdan ensimmäisessä alakohdassa mainittujen banaanien osalta kyseiset määrät, vihreiden banaanien keskimääräiset myyntihinnat ja tavarasta purkamattomana ensimmäisen purkusataman vaiheessa maksetut keskihinnat - 3 artiklan 2 kohdan toisessa alakohdassa mainittujen banaanien osalta kyseiset määrät sekä paikallisilla markkinoilla todetut keskimääräiset myyntihinnat." 6. Korvataan 10 artikla seuraavasti: " 10 artikla 1. Kansallisten toimivaltaisten viranomaisten on tukihakemukset ja lisäasiakirjat tarkastettuaan maksettava tapauksen mukaan joko ennakon määrä tai tuen jäännöksen määrä hakemuksen jättökuukautta seuraavien kahden kuukauden kuluessa. 2. Ennakot ja tuen jäännös on maksettava tuensaajille kokonaisuudessaan." 7. Korvataan 11 artikla seuraavasti: " 11 artikla Tasaustukea koskevaa järjestelmää sovellettaessa ennakkojen maksamisessa noudatettavan valuuttakurssin määräytymisperuste on 7 artiklan 2 kohdassa määritellyn kyseisen kahden kuukauden markkinointikauden ensimmäinen päivä ja tuen jäännöksen maksamisessa noudatettavan valuuttakurssin määräytymisperuste on sen vuoden 31 päivä joulukuuta, jona tuki vahvistettiin." 8. Korvataan 12 artiklan 1 kohta seuraavasti: "1. Jos tukea on maksettu väärin perustein banaaneista, joita ei ole pidetty 1 artiklan mukaisesti kaupan, toimivaltaisten viranomaisten on perittävä maksetut määrät takaisin korotettuina tuen maksupäivästä sen tosiasialliseen takaisin saamiseen asti juoksevalla korolla. Tuottajajäsenvaltioiden, Kreikkaa lukuun ottamatta, osalta sovellettava korkoprosentti on Euroopan keskuspankin vahvistama korko, joka julkaistaan Euroopan yhteisöjen virallisessa lehdessä. Kreikan osalta sovellettava korkoprosentti on kansallisessa lainsäädännössä vastaavien takaisinperimistoimenpiteiden osalta voimassa oleva korko. Kyseinen korko ei saa olla alhaisempi kuin maksupäivänä sovellettava kolmen kuukauden valtion velkasitoumusten korko korotettuna yhdellä prosenttiyksiköllä. Jäsenvaltiot voivat luopua korkojen perimisestä, jos niiden määrä on enintään 20 euroa." 9. Korvataan 13 artikla seuraavasti: " 13 artikla Tuottajajäsenvaltioiden on toimitettava pyynnöstä komissiolle seuraavat tiedot: - yhteisön tuotannon ja sen kaupan pitämisen kehitys, - tosiasiallisten kuljetuskustannusten ja fob-kustannusten kehitys, - kypsyttämöissä käytettävissä olevien määrien tilanne, - yhteisön banaanien hintakehitys kauppaketjun eri vaiheissa tukkukaupan ja vähittäiskaupan tasolle asti sekä kolmansista maista peräisin olevien banaanien hintakehitys cif-vaiheesta vähittäiskauppavaiheeseen asti." 10. Lisätään 13 a artikla seuraavasti: " 13 a artikla Jos yhteisön banaaneja pidetään kaupan jollakin tuotantoalueella tietyn kahden kuukauden jakson aikana samaan aikaan tällä tuotantoalueella kaupan pidettyjen banaanien keskihintaa merkittävästi alhaisemmin hinnoin, jäsenvaltioiden on tehostettava komission asetuksessa (ETY) N:o 2898/95(6) säädettyjä laatuvaatimustenmukaisuutta koskevia tarkastuksia.". 11. Poistetaan liite. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Edellä olevan 1 artiklan 1 kohdan säännöksiä sovelletaan 1 päivästä tammikuuta 1999 määritettäessä vuoden 1999 tukea. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä heinäkuuta 1999. Komission puolesta Franz FISCHLER Komission jäsen (1) EYVL L 47, 25.2.1993, s. 1. (2) EYVL L 160, 26.6.1999, s. 80. (3) EYVL L 349, 24.12.1998, s. 1. (4) EYVL L 170, 13.7.1993, s. 5. (5) EYVL L 129, 22.5.1999, s. 24. (6) EYVL L 304, 16.12.1995, s. 17